சோலீயின் வெற்றியைச் சாத்தியமாக்க உதவியவர்களில் முன்னாள் ஜனாதிபதிகளான மௌமூன் அப்துல் கையூமும் முஹம்மது நஷீட்டும் முக்கியமானவர்கள். கையூம் முன்னதாக சிறையிலடைக்கப்பட்டிருந்தார்.மாலைதீவில் முதன்முறையக நடந்த பலகட்சித் தேர்தலில் கையூமைத் தோற்கடித்து ஜனாதிபதியாகப் பதவியேற்றவர் நஷீட். ஆனால் 2012 ஆம் ஆண்டில் கையூமுக்கு விசுவாசமான சக்திகள் உட்பட இஸ்லாமியவாத குழுக்களினால் ஜனாதிபதி செயலகம் முற்றுகையிடப்பட்டதை அடுத்து துப்பாக்கி முனையில் நஷீட் பதவியில் இருந்து தூக்கியெறியப்பட்டார். கடந்த காலத்தின் இந்த நிகழ்வுப்போக்குகளை அடிப்படையாகக்கொண்டு நோக்கும்போது யாமீனுக்குப் பின்னரான மாலைதீவின் அரசியல் உறுதிப்பாடும் ஜனநாயக மேம்பாடும் சோலீயை வெற்றிபெற வைத்த எதிரணி அரசியல் கட்சிகள் அவரின் பின்னால் தொடர்ந்தும் ஐக்கியமாக அணிதிரண்டு நிற்பதில் காண்பிக்கக்கூடிய மனவுறுதியிலேயே தங்கியிருக்கிறது.